
	Predlogi sprememb k osnutku akta

	
Spremembe, ki jih predlaga Parlament, v dveh stolpcih

Izbrisano besedilo je označeno s krepkim poševnim tiskom v levem stolpcu, zamenjano besedilo s krepkim poševnim tiskom v obeh stolpcih, novo besedilo pa s krepkim poševnim tiskom v desnem stolpcu.

Prva in druga vrstica glave vsakega predloga spremembe navajata zadevni del besedila v obravnavanem osnutku akta. Če predlog spremembe zadeva obstoječi akt, ki se ga želi spremeniti z osnutkom akta, glava poleg tega vsebuje še tretjo in četrto vrstico, ki navajata obstoječi akt oziroma zadevno določbo tega akta. 

Spremembe, ki jih predlaga Parlament, v obliki konsolidiranega besedila

Novo besedilo je označeno s krepkim poševnim tiskom. Izbrisano besedilo je označeno s simbolom ▌ ali prečrtano. Zamenjano besedilo je izbrisano ali prečrtano, besedilo, ki ga nadomešča, pa je označeno s krepkim poševnim tiskom. 
Novo besedilo je označeno s krepkim poševnim tiskom. Izbrisano besedilo je označeno s simbolom ali prečrtano.

OSNUTEK ZAKONODAJNE RESOLUCIJE EVROPSKEGA PARLAMENTA
o predlogu uredbe Evropskega parlamenta in Sveta o spremembi Uredbe (EU) 2021/1232 glede podaljšanja obdobja njene uporabe
(COM(2025)0797 – C10‑0370/2025 – 2025/0429(COD))
(Redni zakonodajni postopek: prva obravnava)
Evropski parlament,
–	ob upoštevanju predloga Komisije Evropskemu parlamentu in Svetu (COM(2025)797),
–	ob upoštevanju člena 294(2) ter členov 16(2) in 114(1) Pogodbe o delovanju Evropske unije, na podlagi katerih je Komisija podala predlog Parlamentu (C10‑0370/2025),
–	ob upoštevanju člena 294(3) Pogodbe o delovanju Evropske unije,
–	ob upoštevanju člena 60 Poslovnika,
–	ob upoštevanju poročila Odbora za državljanske svoboščine, pravosodje in notranje zadeve (A10‑0000/2026),
1.	sprejme stališče v prvi obravnavi, kakor je določeno v nadaljevanju;
2.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
3.	naroči svoji predsednici, naj stališče Parlamenta posreduje Svetu in Komisiji ter nacionalnim parlamentom.

<RepeatBlock-Amend><Amend>Predlog spremembe		<NumAm>1</NumAm>
<DocAmend>Predlog uredbe</DocAmend>
<Article>Uvodna izjava 2</Article>
	

	Besedilo, ki ga predlaga Komisija
	Predlog spremembe

	(2)	Cilj Predloga uredbe Evropskega parlamenta in Sveta o določitvi pravil za preprečevanje spolne zlorabe otrok in boj proti njej3, ki ga je Komisija sprejela 11. maja 2022, je zagotoviti dolgoročni pravni okvir. Vendar medinstitucionalna pogajanja o tem predlogu še niso dovolj napredovala, da bi bilo gotovo, da bodo zaključena pravočasno, da bi se lahko dolgoročni pravni okvir, vključno z morebitnimi spremembami Uredbe (EU) 2021/1232, ki jih bo vseboval, sprejel in se začel uporabljati pred 4. aprilom 2026.
	(2)	Cilj Predloga uredbe Evropskega parlamenta in Sveta o določitvi pravil za preprečevanje spolne zlorabe otrok in boj proti njej, ki ga je Komisija sprejela 11. maja 2022 (v nadaljnjem besedilu: predlog iz leta 2022), je zagotoviti dolgoročni pravni okvir. Vendar medinstitucionalna pogajanja o tem predlogu še niso dovolj napredovala, da bi bilo gotovo, da bodo zaključena pravočasno, da bi se lahko dolgoročni pravni okvir, vključno z morebitnimi spremembami Uredbe (EU) 2021/1232, ki jih bo vseboval, sprejel in se začel uporabljati pred 4. aprilom 2026. Evropski parlament je 22. novembra 2023 sprejel stališče in mandat za začetek medinstitucionalnih pogajanj, Svet Evropske unije pa je stališče sprejel šele 26. novembra 2025. Zaradi tega je potrebno dodatno podaljšanje, čeprav je bila Uredba (EU) 2021/1232 zasnovana kot začasen in edinstven instrument, ki je omogočal dovolj časa za sprejetje predloga iz leta 2022.

	__________________
	__________________

	3 Predlog uredbe Evropskega parlamenta in Sveta o določitvi pravil za preprečevanje spolne zlorabe otrok in boj proti njej (COM(2022) 209 final).
	3 Predlog uredbe Evropskega parlamenta in Sveta o določitvi pravil za preprečevanje spolne zlorabe otrok in boj proti njej (COM(2022) 209 final).


Or. <Original>{EN}en</Original>
</Amend>
<Amend>Predlog spremembe		<NumAm>2</NumAm>
<DocAmend>Predlog uredbe</DocAmend>
<Article>Uvodna izjava 4</Article>
	

	Besedilo, ki ga predlaga Komisija
	Predlog spremembe

	(4)	Glede na te okoliščine bi bilo treba Uredbo (EU) 2021/1232 spremeniti, da se podaljša njeno obdobje uporabe za obdobje, ki je omejeno na nujno potrebno za sprejetje dolgoročnega pravnega okvira in začetek njegove uporabe.
	(4)	Glede na te okoliščine bi bilo treba Uredbo (EU) 2021/1232 spremeniti, da se podaljša njeno obdobje uporabe za obdobje, ki je omejeno na nujno potrebno za sprejetje dolgoročnega pravnega okvira in začetek njegove uporabe. Sozakonodajalca se zato zavezujeta, da bosta čim prej dosegla dogovor o dolgoročnem pravnem okviru, da bi se izognili nadaljnjim podaljšanjem Uredbe (EU) 2021/1232 v prihodnosti. Poleg tega je treba ob upoštevanju, da naj bi se Uredba (EU) 2021/1232 uporabljala v omejenem obdobju, pojasniti nekatere njene določbe in jih prilagoditi rezultatom izvedbenih poročil Komisije z dne 19. decembra 20231a in 27. novembra 20251b (v nadaljnjem besedilu: izvedbeni poročili za leti 2023 in 2025).

	
	___________

	
	1a COM(2023)0797

	
	1b COM(2025)0740


Or. <Original>{EN}en</Original>
</Amend>
<Amend>Predlog spremembe		<NumAm>3</NumAm>
<DocAmend>Predlog uredbe</DocAmend>
<Article>Uvodna izjava 5 a (novo)</Article>
	

	Besedilo, ki ga predlaga Komisija
	Predlog spremembe

	
	(5a)	Zgolj dejstvo, da nekateri ponudniki medosebnih komunikacijskih storitev, neodvisnih od številke, prostovoljno uporabljajo tehnologije za odkrivanje, sozakonodajalcev ne odvezuje odgovornosti za vzpostavitev celovitega pravnega okvira, ki izpolnjuje zahteve iz členov 7 in 8 Listine Evropske unije o temeljnih pravicah (v nadaljnjem besedilu: Listina), in ne ogroža prepovedi splošnega nadzora na podlagi prava Unije.


Or. <Original>{EN}en</Original>
</Amend>
<Amend>Predlog spremembe		<NumAm>4</NumAm>
<DocAmend>Predlog uredbe</DocAmend>
<Article>Uvodna izjava 5 b (novo)</Article>
	

	Besedilo, ki ga predlaga Komisija
	Predlog spremembe

	
	(5b)	Nobena določba te uredbe se ne bi smela razlagati kot prepoved, oslabitev ali ogrožanje šifriranja od konca do konca. Ponudnikom zlasti ne bi smelo biti prepovedano ponujati šifriranih storitev od konca do konca.


Or. <Original>{EN}en</Original>
</Amend>
<Amend>Predlog spremembe		<NumAm>5</NumAm>
<DocAmend>Predlog uredbe</DocAmend>
<Article>Uvodna izjava 7 a (novo)</Article>
	

	Besedilo, ki ga predlaga Komisija
	Predlog spremembe

	
	(7a)	Obdelava slik in videoposnetkov v skladu z Uredbo (EU) 2021/1232 bi se morala vedno šteti za obdelavo posebnih vrst osebnih podatkov v skladu s členom 9 Uredbe (EU) 2016/679 Evropskega parlamenta in Sveta1a, saj so slike in videoposnetki biometrični podatki, ki se obdelujejo s posebnimi tehničnimi sredstvi, ki omogočajo edinstveno identifikacijo ali avtentikacijo posameznika.

	
	___________

	
	1a Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016, ELI: http://data.europa.eu/eli/reg/2016/679/oj).


Or. <Original>{EN}en</Original>
</Amend>
<Amend>Predlog spremembe		<NumAm>6</NumAm>
<DocAmend>Predlog uredbe</DocAmend>
<Article>Uvodna izjava 7 b (novo)</Article>
	

	Besedilo, ki ga predlaga Komisija
	Predlog spremembe

	
	(7b)	Glede na izvedbeni poročili za leti 2023 in 2025 bi bilo treba za zagotovitev doslednosti in jasnosti iz Uredbe (EU) 2021/1232 črtati opredelitve pojmov, ki niso več relevantni zaradi nepopolnih in netočnih podatkov, ki jih ni mogoče neodvisno revidirati. Ker področje uporabe Uredbe (EU) 2021/1232 ne bi smelo vključevati odkrivanja gradiva, pri katerem ni bilo predhodno ugotovljeno, da gre za spolno zlorabo otrok na spletu ali pridobivanje otrok, sta ti opredelitvi odveč in bi jih bilo zato treba črtati. V izvedbenih poročilih za leti 2023 in 2025 je poudarjeno tudi, da se za utemeljitev omejitve nekaterih pravic, kot so določene v Direktivi 2002/58/ES ter členih 7 in 8 Listine, ni mogoče sklicevati na prepričljive podatke o sorazmernosti z odkrivanjem gradiva, pri katerem ni bilo predhodno ugotovljeno, da gre za spolno zlorabo otrok na spletu ali pridobivanje otrok.


Or. <Original>{EN}en</Original>
</Amend>
<Amend>Predlog spremembe		<NumAm>7</NumAm>
<DocAmend>Predlog uredbe</DocAmend>
<Article>Uvodna izjava 7 c (novo)</Article>
	

	Besedilo, ki ga predlaga Komisija
	Predlog spremembe

	
	(7c)	Glede na nedokazano učinkovitost Uredbe (EU) 2021/1232 v zvezi z gradivom, pri katerem ni bilo predhodno ugotovljeno, da gre za spolno zlorabo otrok na spletu ali pridobivanje otrok, hkrati pa njen vpliv na zaupnost komunikacij, določeno v Direktivi 2002/58/ES Evropskega parlamenta in Sveta1a, bi bilo treba odkrivanje gradiva, pri katerem ni bilo predhodno ugotovljeno, da gre za spolno zlorabo otrok na spletu ali pridobivanje otrok, izključiti iz področja uporabe Uredbe (EU) 2021/1232. Vendar lahko nekateri ponudniki medosebnih komunikacijskih storitev, neodvisnih od številke, zaradi preprečevanja pridobivanja otrok sprejmejo ukrepe za zmanjšanje tveganja, ki ne posegajo v Direktivo 2002/58/ES, k čemur se jih tudi spodbuja.

	
	___________

	
	1a Direktiva 2002/58/ES Evropskega parlamenta in Sveta z dne 12. julija 2002 o obdelavi osebnih podatkov in varstvu zasebnosti na področju elektronskih komunikacij (Direktiva o zasebnosti in elektronskih komunikacijah) (UL L 201, 31.7.2002, ELI: http://data.europa.eu/eli/dir/2002/58/oj).


Or. <Original>{EN}en</Original>
</Amend>
<Amend>Predlog spremembe		<NumAm>8</NumAm>
<DocAmend>Predlog uredbe</DocAmend>
<Article>Uvodna izjava 7 d (novo)</Article>
	

	Besedilo, ki ga predlaga Komisija
	Predlog spremembe

	
	(7d)	Ker je edini namen te uredbe omogočiti omejeno, ciljno usmerjeno in prilagojeno nadaljevanje nekaterih obstoječih dejavnosti za boj proti spolni zlorabi otrok na spletu, bi moralo biti odstopanje, ki ga določa ta uredba, omejeno na uveljavljeno tehnologijo, ki jo uporabljajo nekateri ponudniki medosebnih komunikacijskih storitev, neodvisnih od številke, za odkrivanje in naznanitev ter umik posnetkov spolnih zlorab otrok, ki se izvaja z ugotavljanjem ujemanja slik in videoposnetkov s podatkovno zbirko edinstvenih digitalnih podpisov, ki jih ni mogoče pretvoriti nazaj („hash“), prepoznanih posnetkov spolnih zlorab otrok.


Or. <Original>{EN}en</Original>
</Amend>
<Amend>Predlog spremembe		<NumAm>9</NumAm>
<DocAmend>Predlog uredbe</DocAmend>
<Article>Uvodna izjava 7 e (novo)</Article>
	

	Besedilo, ki ga predlaga Komisija
	Predlog spremembe

	
	(7e)	Da bi se zagotovila ustrezna raven preglednosti in odgovornosti ter omogočilo celovito in primerljivo poročanje, je treba vključiti upravne globe za primere, ko nekateri ponudniki medosebnih komunikacijskih storitev, neodvisnih od številke, ne izpolnjujejo obveznosti in zahtev glede poročanja in preglednosti, zlasti uporabo standardnega obrazca za poročanje, kot je bil vzpostavljen z Uredbo (EU) 2024/1307 Evropskega parlamenta in Sveta1a in poznejšo Izvedbeno uredbo Komisije (EU) 2024/29161b.

	
	___________

	
	1a Uredba (EU) 2024/1307 Evropskega parlamenta in Sveta z dne 29. aprila 2024 o spremembi Uredbe (EU) 2021/1232 o začasnem odstopanju od nekaterih določb Direktive 2002/58/ES glede uporabe tehnologij s strani ponudnikov medosebnih komunikacijskih storitev, neodvisnih od številke, za obdelavo osebnih in drugih podatkov za namene boja proti spolni zlorabi otrok na spletu (UL L, 2024/1307, 14.5.2024, ELI: http://data.europa.eu/eli/reg/2024/1307/oj).

	
	1b Izvedbena uredba Komisije (EU) 2024/2916 z dne 25. novembra 2024 o določitvi standardnega obrazca za podatke, vključene v poročilo o obdelavi osebnih podatkov, ki ga ponudniki storitev objavijo in sporočijo pristojnemu nadzornemu organu in Komisiji v skladu z Uredbo (EU) 2021/1232 Evropskega parlamenta in Sveta (UL L, 2024/2916, 26.11.2024, ELI: http://data.europa.eu/eli/reg_impl/2024/2916/oj).  


Or. <Original>{EN}en</Original>
</Amend>
<Amend>Predlog spremembe		<NumAm>10</NumAm>
<DocAmend>Predlog uredbe</DocAmend>
<Article>Uvodna izjava 7 f (novo)</Article>
	

	Besedilo, ki ga predlaga Komisija
	Predlog spremembe

	
	(7f)	Da bi okrepili izvrševanje pravil Uredbe (EU) 2021/1232, bi bilo treba poleg ustreznih ukrepov, ki jih na podlagi te uredbe naloži nadzorni organ, ali namesto njih, za vsako kršitev uredbe uvesti upravne globe.


Or. <Original>{EN}en</Original>
</Amend>
<Amend>Predlog spremembe		<NumAm>11</NumAm>
<DocAmend>Predlog uredbe</DocAmend>
<Article>Člen -1 (novo)</Article>
<DocAmend2>Uredba (EU) 2021/1232</DocAmend2>
<Article2>Uvodna izjava 16</Article2>
	

	Besedilo, ki ga predlaga Komisija
	Predlog spremembe


	
	Člen -1

	
	Uvodna izjava 16 Uredbe (EU) 2021/1232 se nadomesti z naslednjim:

	
	„Vrste tehnologije, ki se uporabljajo za namene te uredbe, bi morale v skladu z najsodobnejšo tehnologijo v panogi čim manj posegati v zasebnost. Te tehnologije se ne bi smele uporabljati za sistematično filtriranje in pregledovanje besedil v komunikacijah, razen če je to namenjeno zgolj odkrivanju vzorcev, ki kažejo na morebitne konkretne razloge za sum spolne zlorabe otrok na spletu, in ne bi smele biti zmožne razbrati bistva vsebine komunikacij.“


Or. <Original>{EN}en</Original>
</Amend>
<Amend>Predlog spremembe		<NumAm>12</NumAm>
<DocAmend>Predlog uredbe</DocAmend>
<Article>Člen -1 a (novo)</Article>
<DocAmend2>Uredba (EU) 2021/1232</DocAmend2>
<Article2>Uvodna izjava 21</Article2>
	

	Besedilo, ki ga predlaga Komisija
	Predlog spremembe


	
	Člen -1a

	
	Uvodna izjava 21 Uredbe (EU) 2021/1232 se nadomesti z naslednjim:

	
	„Za zagotovitev preglednosti in odgovornosti v zvezi z dejavnostmi, izvedenimi na podlagi odstopanja iz te uredbe, bi morali ponudniki do 3. februarja 2022 in nato vsako leto do 31. januarja objaviti in predložiti poročila pristojnemu nadzornemu organu, imenovanemu na podlagi Uredbe (EU) 2016/679 (v nadaljnjem besedilu: nadzorni organ), in Komisiji. Ta poročila bi morala zajemati obdelavo osebnih podatkov, ki spada v področje uporabe te uredbe, vključno z vrsto in količino obdelanih podatkov, posebno podlago, uporabljeno za obdelavo osebnih podatkov na podlagi Uredbe (EU) 2016/679, podlago, uporabljeno za prenos osebnih podatkov iz Unije na podlagi Poglavja V Uredbe (EU) 2016/679, kadar je to primerno, število prepoznanih primerov spolne zlorabe otrok na spletu, število primerov, v katerih je uporabnik vložil pritožbo prek notranjega mehanizma za pritožbe ali uveljavljal pravno sredstvo pred sodiščem ter izid takih pritožb in sodnih postopkov, število in deleže napak (lažno pozitivnih primerov) v različnih uporabljenih tehnologijah, ukrepe, sprejete za omejitev stopnje napak, in doseženo stopnjo napak, politiko hrambe podatkov in ukrepe, sprejete za zaščito podatkov na podlagi Uredbe (EU) 2016/679, ter imena organizacij, ki delujejo v javnem interesu proti spolni zlorabi otrok, katerim so bili posredovani podatki na podlagi te uredbe.“


Or. <Original>{EN}en</Original>
</Amend>
<Amend>Predlog spremembe		<NumAm>13</NumAm>
<DocAmend>Predlog uredbe</DocAmend>
<Article>Člen -1 b (novo)</Article>
<DocAmend2>Uredba (EU) 2021/1232</DocAmend2>
<Article2>Člen 2 – točka 3</Article2>
	

	Besedilo, ki ga predlaga Komisija
	Predlog spremembe

	
	Člen -1b

	
	V členu 2 Uredbe (EU) 2021/1232 se črta točka 3.


Or. <Original>{EN}en</Original>
</Amend>
<Amend>Predlog spremembe		<NumAm>14</NumAm>
<DocAmend>Predlog uredbe</DocAmend>
<Article>Člen -1 c (novo)</Article>
<DocAmend2>Uredba (EU) 2021/1232</DocAmend2>
<Article2>Člen 2 – točka 4</Article2>
	

	Besedilo, ki ga predlaga Komisija
	Predlog spremembe

	
	Člen -1c

	
	V členu 2 Uredbe (EU) 2021/1232 se črta točka 4.


Or. <Original>{EN}en</Original>
</Amend>
<Amend>Predlog spremembe		<NumAm>15</NumAm>
<DocAmend>Predlog uredbe</DocAmend>
<Article>Člen -1 d (novo)</Article>
<DocAmend2>Uredba (EU) 2021/1232</DocAmend2>
<Article2>Člen 3 – odstavek 1</Article2>
	

	Besedilo, ki ga predlaga Komisija
	Predlog spremembe

	
	Člen -1d

	
	V členu 3 Uredbe (EU) 2021/1232 se odstavek 1 nadomesti z naslednjim:

	
	„1. Člena 5(1) in 6(1) Direktive 2002/58/ES se ne uporabljata za zaupnost sporočil, ki vključujejo obdelavo osebnih podatkov s strani ponudnikov v zvezi z opravljanjem medosebnih komunikacijskih storitev, neodvisnih od številke, kadar:
(a) je obdelava: 
(i) nujno potrebna za uporabo posebne tehnologije samo za odkrivanje znanih posnetkov spolnih zlorab otrok na spletu ter njihovo odstranitev in prijavo organom preprečevanja, odkrivanja in preiskovanja kaznivih dejanj ter organizacijam, ki delujejo v javnem interesu proti spolni zlorabi otrok;
(ii) sorazmerna in omejena na tehnologije, ki jih ponudniki uporabljajo za namene iz točke (i); 
 omejena na podatke o vsebini, ki so nujno potrebni za namene iz točke (i); 
(iv) omejena na tisto, kar je nujno potrebno za namen iz točke (i); 
(b) so te tehnologije, uporabljene za namen iz točke (a)(i) tega odstavka, v skladu z najsodobnejšo tehnologijo v panogi in čim manj posegajo v zasebnost, vključno z upoštevanjem načela vgrajenega in privzetega varstva podatkov iz člena 25 Uredbe (EU) 2016/679, in kolikor se uporabljajo za odkrivanje morebitnih znanih posnetkov spolnih zlorab otrok na spletu; 
(c) se v zvezi s posebno tehnologijo, uporabljeno za namen iz točke (a)(i) tega odstavka, opravita predhodna ocena učinka na varstvo podatkov iz člena 35 Uredbe (EU) 2016/679 in predhodno posvetovanje iz člena 36 navedene uredbe; 
(d) v zvezi z novo tehnologijo, in sicer tehnologijo, uporabljeno za namene odkrivanja posnetkov spolne zlorabe otrok, ki je pred 2. avgustom 2021 še noben ponudnik ni uporabil pri storitvah, zagotovljenih uporabnikom medosebnih komunikacijskih storitev, neodvisnih od številke (v nadaljnjem besedilu: uporabniki), v Uniji, ponudnik pristojnemu organu poroča o ukrepih, sprejetih za dokazovanje skladnosti s pisnimi nasveti, ki jih je pristojni nadzorni organ, imenovan na podlagi poglavja VI, oddelek 1, Uredbe (EU) 2016/679 (v nadaljnjem besedilu: nadzorni organ), izdal v skladu s členom 36(2) navedene uredbe v predhodnem posvetovanju; 
(e) so uporabljene tehnologije same po sebi dovolj zanesljive, tako da čim bolj zmanjšujejo stopnjo napake pri odkrivanju vsebin, ki predstavljajo znane posnetke spolne zlorabe otrok na spletu, in da brez odlašanja odpravijo posledice takih napak, če do njih vendarle pride; 
(f) ponudniki: 
(i) uvedejo notranje postopke za preprečevanje zlorab osebnih in drugih podatkov ter, nedovoljenega dostopa do in nedovoljenih prenosov osebnih podatkov; 
(ii) pri obdelavi osebnih podatkov zagotavljajo človeški nadzor in po potrebi človekovo posredovanje z uporabo tehnologij s področja uporabe te uredbe; 
 zagotavljajo, da se gradivo, pri katerem je bilo le na podlagi prostovoljnega odkrivanja predhodno ugotovljeno, da gre za spolno zlorabo otrok na spletu ali pridobivanje otrok, brez predhodne človeške potrditve ne prijavi organom preprečevanja, odkrivanja in preiskovanja kaznivih dejanj ali organizacijam, ki delujejo v javnem interesu proti spolnim zlorabam otrok; 
(iv) uvedejo ustrezne postopke in pritožbene mehanizme, da lahko uporabniki v razumnem roku vložijo pritožbe in predstavijo svoja stališča; 
(v) uporabnike jasno ter v vidni in razumljivi obliki obvestijo o dejstvu, da se v skladu s to uredbo sklicujejo na odstopanje od členov 5(1) in 6(1) Direktive 2002/58/ES, kar zadeva zaupnost komunikacij uporabnikov, in sicer izključno za namene iz točke (a)(i) tega odstavka, o utemeljitvi ukrepov, ki so jih sprejeli na podlagi odstopanja, in njihovem vplivu na zaupnost komunikacij uporabnikov, vključno z možnostjo, da se osebni podatki razkrijejo organom preprečevanja, odkrivanja in preiskovanja kaznivih dejanj ter organizacijam, ki delujejo v javnem interesu proti spolni zlorabi otrok; 
(vi) uporabnike v primeru odstranitve njihove vsebine ali blokiranja njihovega računa ali začasne prekinitve storitve obvestijo o: 
(1) možnostih pritožbe pri ponudnikih; 
(2) možnosti vložitve pritožbe pri nadzornem organu in 
(3) pravici do pravnega sredstva; 
 do 3. februarja 2022 in nato vsako leto do 31. januarja objavijo ter pristojnemu nadzornemu organu in Komisiji predložijo poročilo o obdelavi osebnih podatkov na podlagi te uredbe, med drugim o: 
(1) vrsti in količini obdelanih podatkov; 
(2) konkretni podlagi za obdelavo na podlagi Uredbe (EU) 2016/679; 
(3) po potrebi, razlogu za prenos osebnih podatkov iz Unije na podlagi poglavja V Uredbe (EU) 2016/679; 
(4) številu ugotovljenih primerov spolnih zlorab otrok na spletu, pri čemer se razlikuje med posnetki spolne zlorabe otrok na spletu in pridobivanjem otrok; 
(5) številu primerov, v katerih je uporabnik vložil pritožbo prek notranjega mehanizma za pritožbe ali pri pravosodnem organu ter o izidu takih pritožb; 
(6) številu in deležih napak (lažno pozitivnih primerov) v različnih uporabljenih tehnologijah; 
(7) ukrepih, sprejetih za omejitev stopnje napak, in doseženi stopnji napak; 
(8) politiki hrambe podatkov in sprejetih ukrepih za zaščito podatkov na podlagi Uredbe (EU) 2016/679; 
(9) imenih organizacij, ki delujejo v javnem interesu proti spolni zlorabi otrok, katerim so bili posredovani podatki na podlagi te uredbe; 
(g) se, kadar se ugotovi domnevna spolna zloraba otrok na spletu, nujno potrebni podatki o vsebini in s tem povezani podatki o prometu, obdelani za namene iz točke (a)(i), in osebni podatki, pridobljeni s tako obdelavo, varno shranijo izključno za namene: 
(i) prijave, brez odlašanja, domnevne spolne zlorabe otrok na spletu pristojnim organom preprečevanja, odkrivanja in preiskovanja kaznivih dejanj in pravosodnim organom ali organizacijam, ki delujejo v javnem interesu proti spolni zlorabi otrok; 
(ii) blokiranje računa zadevnega uporabnika ali začasne prekinitve ali prenehanja zagotavljanja storitev zadevnemu uporabniku; 
 oblikovanja edinstvenega, digitalnega podpisa, ki ga ni mogoče pretvoriti nazaj,(hash) podatkov, ki so bili zanesljivo prepoznani kot posnetek spolne zlorabe otrok na spletu; 
(iv) omogočanja zadevnemu uporabniku, da se pritoži pri ponudniku ali da zahteva upravni pregled ali uporabi pravna sredstva za vprašanja, povezana z domnevno spolno zlorabo otrok na spletu, ali 
(v) odgovora na zahteve pristojnih organov preprečevanja, odkrivanja in preiskovanja kaznivih dejanj v skladu s pravom, ki se uporablja, in zagotavljanja potrebnih podatkov za preprečevanje, odkrivanje, preiskovanje ali pregon kaznivih dejanj iz Direktive 2011/93/EU; 
(h) se podatki hranijo le toliko časa, kot je nujno potrebno za ustrezni namen iz točke (h), in v vsakem primeru največ 12 mesecev od datuma, ko je bila domnevna spolna zloraba otrok na spletu ugotovljena; 
(i) se vsak primer utemeljenega in preverjenega suma spolne zlorabe otrok na spletu brez odlašanja prijavi pristojnim nacionalnim organom preprečevanja, odkrivanja in preiskovanja kaznivih dejanj ali organizacijam, ki delujejo v javnem interesu proti spolni zlorabi otrok.


Or. <Original>{EN}en</Original>
</Amend>
<Amend>Predlog spremembe		<NumAm>16</NumAm>
<DocAmend>Predlog uredbe</DocAmend>
<Article>Člen -1 e (novo)</Article>
<DocAmend2>Uredba (EU) 2021/1232</DocAmend2>
<Article2>Člen 9 – odstavek 1</Article2>
	

	Besedilo, ki ga predlaga Komisija
	Predlog spremembe

	
	Člen -1e

	
	V členu 9 Uredbe (EU) 2021/1232 se odstavek 1 nadomesti z naslednjim:

	
	„1. Komisija do 4. septembra 2026 na podlagi poročil, predloženih na podlagi člena 3(1), točka (g)(vii), in statističnih podatkov, predloženih na podlagi člena 8, pripravi poročilo o izvajanju te uredbe ter ga predloži in predstavi Evropskemu parlamentu in Svetu.“


Or. <Original>{EN}en</Original>
</Amend>
<Amend>Predlog spremembe		<NumAm>17</NumAm>
<DocAmend>Predlog uredbe</DocAmend>
<Article>Člen -1 f (novo)</Article>
<DocAmend2>Uredba (EU) 2021/1232</DocAmend2>
<Article2>Člen 7 a (novo)</Article2>
	

	Besedilo, ki ga predlaga Komisija
	Predlog spremembe

	
	Člen -1f

	
	vstavi se naslednji člen: 

	
	„Člen 7a

	
	Splošni pogoji za naložitev upravnih glob

	
	Komisija za kršitev ali neupoštevanje te uredbe naloži globe, ki so v vsakem posameznem primeru učinkovite, sorazmerne in odvračilne.

	
	Za kršitve te uredbe se uporabljajo upravne globe v znesku do 10.000.000 EUR ali v primeru družbe v znesku do dveh odstotkov skupnega svetovnega letnega prometa v preteklem proračunskem letu, odvisno od tega, kateri znesek je višji:

	
	Komisija izvaja pooblastila iz tega člena na podlagi ustreznih postopkovnih zaščitnih ukrepov v skladu s pravom Unije in pravom države članice, vključno z učinkovitim pravnim sredstvom in dolžnim postopanjem.“ 


Or. <Original>{EN}en</Original>
</Amend>
<Amend>Predlog spremembe		<NumAm>18</NumAm>
<DocAmend>Predlog uredbe</DocAmend>
<Article>Člen 1 – odstavek 1</Article>
<DocAmend2>Uredba (EU) 2021/1232</DocAmend2>
<Article2>Člen 10 – odstavek 2</Article2>
	

	Besedilo, ki ga predlaga Komisija
	Predlog spremembe

	Uporablja se do 3. aprila 2028.
	Uporablja se do 3. aprila 2027.


Or. <Original>{EN}en</Original>
</Amend></RepeatBlock-Amend>

Izjava v imenu poročevalke
Birgit Sippel
Predlog
UREDBE EVROPSKEGA PARLAMENTA IN SVETA
o spremembi Uredbe (EU) 2021/1232 glede podaljšanja obdobja njene uporabe (2025/0429 (COD))

Začasno odstopanje je bilo razumljeno kot strogo začasen in izreden instrument. Edini namen je bil ustvariti ozko opredeljen pravni most, ki bi ponudnikom omogočal prostovoljne ukrepe, sozakonodajalcema pa ponudil dovolj časa za oblikovanje celovitega in stalnega pravnega okvira za preprečevanje spolne zlorabe otrok na spletu in boj proti njej ob polnem spoštovanju temeljnih pravic, pogajanja o tem okviru in njegovo sprejetje. Nikoli ni bilo mišljeno, da bi postalo dolgoročen nadomestek za ustrezno zakonodajno rešitev.

Že prvi predlog za podaljšanje je kršil to zavezo. Evropski parlament je od leta 2023 pripravljen začeti pogajanja o stalnem okviru, da bi čim prej dosegli dogovor, in to izrecno zato, da bi se izognili nadaljnjim podaljšanjem začasnega odstopanja. Kljub politični pripravljenosti Parlamenta Svet ni učinkovito izkoristil razpoložljivega časa. Zato smo se zdaj znašli v težavnem položaju, ko obstaja tveganje, da bodo omejitve temeljnih pravic iz direktive o zasebnosti in elektronskih komunikacijah veljale veliko dlje, kot je bilo prvotno predvideno. To dolgotrajno zanašanje na poseben ukrep ogroža pravno varnost in zaupanje v to, da je Unija zavezana sorazmernosti in nujnosti.

Glede na poročili o izvajanju, ki ju je objavila Evropska komisija, ter ob upoštevanju nepopolnih in pogosto netočnih podatkov, ki so jih predložili države članice in ponudniki storitev, je treba oblikovati prave zaključke. Komisija ni mogla razlikovati med poročili, ki temeljijo na prostovoljnih ukrepih, in poročili, ki so jih pripravile nevladne organizacije, dežurne telefonske številke in telefonske številke za pomoč ter uporabniki.

Dokazna podlaga še vedno ne zadostuje za utemeljitev širokega področja uporabe. Vsako nadaljnje podaljšanje začasnega odstopanja mora biti zato strogo omejeno na to, kar je dokazljivo sorazmerno in nujno. Predvsem je treba izključiti dejavnosti, ki bi lahko pomenile splošne obveznosti nadzora. To vključuje odkrivanje pridobivanja otrok za spolne namene in novih posnetkov spolne zlorabe otrok, ko pomanjkanje zanesljivih podatkov in jasnih zaščitnih ukrepov vzbuja resne pomisleke glede skladnosti s temeljnimi pravicami.

Izkušnje z začasnim odstopanjem pa so obenem razkrile precejšnjo vrzel pri izvrševanju. Ponudniki trenutno narekujejo praktične pogoje, pod katerimi poteka obdelava, medtem ko Komisija kot imenovani izvršilni organ nima učinkovitih orodij, s katerimi bi zagotavljala skladnost. Obveznosti poročanja in zahteve glede preglednosti se v veliki meri še vedno ne izvajajo, zato oblikovalci politik nimajo zanesljivih informacij, potrebnih za oceno učinkovitosti, sorazmernosti in nujnosti. Da bi odpravili to neravnovesje je nujno, da se Komisiji zagotovijo ustrezni izvršilni instrumenti, vključno z učinkovitim sistemom glob. Brez verodostojnih sankcij obveznosti ostajajo večinoma deklarativne narave, odgovornost pa je oslabljena. 

Poročevalka je glede na izrecno zavezo, da se bomo izogibali nadaljnjim poskusom podaljšanja začasnega odstopanja, in ob zanašanju na politično voljo za vzpostavitev stalnega okvira pripravljena podpreti strogo omejeno podaljšanje pod jasnimi pogoji. Tako podaljšanje bi moralo biti omejeno izključno na odkrivanje znanih, digitalno podpisanih (hashed) posnetkov spolne zlorabe otrok in bi moralo trajati največ dvanajst mesecev. Kakršno koli širše področje uporabe bi bilo v nasprotju z začasno naravo instrumenta in sklepi, ki jih je treba izpeljati iz razpoložljivih dokazov.

Komisija mora obenem v celoti izkoristiti vsa orodja, ki jih ima na voljo, in pripraviti dodatno poročilo o izvajanju, da bi podprla delo v zvezi s stalnim instrumentom. To poročilo mora biti predloženo v zakonsko določenem roku ter mora vsebovati jasno in pregledno oceno, kdaj, kako in v kolikšni meri je prostovoljno pregledovanje prispevalo k doseganju navedenih ciljev. Sozakonodajalca lahko le na podlagi pravočasnih, točnih in celovitih informacij sprejmeta informirane odločitve in zagotovita, da bo odziv Unije na spolno zlorabo otrok na spletu učinkovit in v celoti spoštoval temeljne pravice.

<FootprintIntro>Poročevalka v skladu s členom 8 Priloge I Poslovnika izjavlja, da je v svoje poročilo vključila prispevke k zadevam, ki se nanašajo na temo dokumenta, ki jih je med pripravo osnutka poročila prejela od naslednjih zastopnikov interesov, ki spadajo na področje uporabe Medinstitucionalnega sporazuma o obveznem registru za preglednost[footnoteRef:1], ali zastopnikov javnih organov tretjih držav, vključno z njihovimi diplomatskimi predstavništvi in veleposlaništvi:</FootprintIntro> [1:  Medinstitucionalni sporazum z dne 20. maja 2021 med Evropskim parlamentom, Svetom Evropske unije in Evropsko komisijo o obveznem registru za preglednost (UL L 207, 11.6.2021, str. 1, ELI: http://data.europa.eu/eli/agree_interinstit/2021/611/oj)] 

	1. Zastopniki interesov, ki spadajo na področje uporabe Medinstitucionalnega sporazuma o obveznem registru za preglednost

	2. Zastopniki javnih organov tretjih držav, vključno z njihovimi diplomatskimi predstavništvi in veleposlaništvi

	

	

	


Priprava tega seznama je v izključni pristojnosti poročevalke.
Če so na seznamu navedene fizične osebe z imenom ali njihovo funkcijo ali z obema, poročevalka izjavlja, da je zadevne fizične osebe seznanila z obvestilom Evropskega parlamenta o varstvu podatkov št. 484 (https://www.europarl.europa.eu/data-protect/index.do), v katerem so opredeljeni pogoji, ki veljajo za obdelavo njihovih osebnih podatkov, ter pravice, povezane s to obdelavo.

